Antriol

Antriol ta un bario di Kralendijk, kapital di Boneiru. E bario ta situá mas den tera i ta konsisti di 5 besindario: Amboina, Antriol P'abou, Antriol P'ariba, Guatemala i Lagun Hill. Ku masomènos 4.000 habitante Antriol ta e bario mas grandi di Kralendijk.Antriol, Bonaireparadise.nl Desde 2022 e bario tin su mesun bandera i himno.

Na 1626 a fundá Antriol tempu ku spaño i portugues tabata wòrdu deportá pa Boneiru. Su nòmber ta un korupshon di "Al interior" (den tera), kual a bira Entrejol i mas despues Antriol. Inisialmente e nomber tabata referi solamente na e parti ku awe ta yama Antriol P'abao. Tabata bedei Antriol P'ariba tambe komo Den Tera.

Te ku prinsipio di siglo 20 kas di bara tabata e tipo di bibienda mas komun na Antriol.Boi Antoin, Het witte gat van Antriol, Bonaire.nu, 19 aprel 2020 Den kurso di tempo Antriol i Kralendijk a krese hunta ku otro. 

Na Antriol ta situá e parokia La Birgen di Coromoto, kual misa a wòrdu konsagrá na 1955. Su promé pastor tabata Pader R. Nooyen. E tin dos klup di futbòl Vitesse i Juventus, ku ta hunga ambos den Stadion di Kralendijk.

Anualmente ta selebra riba dia 27 di aprel Dia di Antriol, banda di e selebrashon di Dia di Rei.Bonaire celebrates Dia di Antriol, BES Reporter, 28 di aprel 2022 Na 2022 e bario a introdusí su propio bandera i himno. Diseñadó di e bandera ta Rolando Marin i outor di e himno ta Reginald Dortalina.

Category:Boneiru